滴水岩森林公園

係中國廣東廣州一森林公園，2002年起好，喺番禺沙灣街道北村，西靠東新高速公路；南靠市良路同番禺職業技術學院；東靠景觀大道；北靠YM76縣道。

佢前身係1997年2月3號由番禺市人民政府成立嘅滴水岩鳥類自然保護區。

概況
公園佔地面積6187.5畝，水面面積約40畝，入面覆蓋咗大面積生態林同好多種鳥類過嚟呢度。園內景物有好多神話傳說響度。

景區

神仙床
景區中東邊一景。佢係笪板岩經自然風化形成嘅平臺，長約1.5m，闊約1.0m，樣似床仔。周邊綠樹環繞。相傳係神仙遊經呢度時俾當地靚景吸引咗而喺呢度休息而改成噉嘅名。

環山逕
景區中心一景，圍住湖心島邊同山崖行，長1350m。周邊有湖心島、松林、竹林、水杉林等景區且路兩邊種咗簕杜鵑同紅花楹等植物，山上空氣清新且有好多雀仔叫。

湖心島
景區嘅滴水岩水庫內，南邊一島，面積2畝。好似水庫嘅明珠噉。入面種咗好多花草樹木響度，重有好多魚仔同鷺嚟島附近。

竹林
景區南邊一景，帶狀分佈延伸到保護區入面，約40畝。多數係天然生嘅雜竹。竹高2～3m。

池柏杉群
景區東南邊一景，約6畝。樹高約6～7m。

山松林
景區南邊一景，帶狀輻射分佈，從牛頭崗等山頭嘅山腳一直延伸到山腰，約50畝。植株高約2m。佢係番禺區保存得最好嘅松林。

滴水岩水庫

公園山上一景，面積712.5畝，入面有個湖心島。

交通
呢個景區嘅交通好唔方便，冇地鐵或其它公共交通直達。
自駕車
行高速：到東新高速嘅禺山站落，喺禺山西路行到景觀大道口轉右行4.7km嘅路程先至到。
行國道：到105國道嘅K2584標記位轉左入去，喺禺山西路行到景觀大道口轉右行4.7km嘅路程先至到。
巴士
滴水岩森林公園總站、留耕堂站

廣州滴水岩森林公園旅遊攻略簡介 永安旅遊
沙湾滴水岩森林公园自助游攻略 途牛
广州滴水岩森林公园，纯天然的美景，彰显“滴水之恩” 腾讯新闻

類:廣州公園
類:番禺公園
類:廣州旅遊景點